
                          CĂTRE

BIROUL PERMANENT AL 

                                         CAMEREI DEPUTAŢILOR
Vă înaintăm, alăturat, raportul comun asupra proiectului de Lege privind aprobarea Ordonanţei de urgenţã a Guvernului nr.31/2022 pentru modificarea şi completarea Ordonanţei de urgenţă a Guvernului nr.18/2009 privind creşterea performanţei energetice a blocurilor de locuinţe, trimis Comisiei pentru administrație publică și amenajarea teritoriului, Comisiei pentru mediu şi echilibru ecologic și Comisiei pentru industrii și servicii cu adresa nr.PLx.228/2022 din 4 mai 2022.
PREŞEDINTE                       PREŞEDINTE                        PREŞEDINTE
     Simona                              George-Cătălin                            SÁNDOR 
   BUCURA - OPRESCU                   STÂNGĂ                                   BENDE

RAPORT COMUN 
asupra Proiectului de Lege privind aprobarea Ordonanţei de urgenţã a Guvernului nr.31/2022 pentru modificarea şi completarea Ordonanţei de urgenţă a Guvernului nr.18/2009 privind creşterea performanţei energetice a blocurilor de locuinţe

 În conformitate cu prevederile art.95 și 117 alin.(3) din Regulamentul Camerei Deputaților, republicat, cu modificările și completările ulterioare, Comisia pentru administrație publică și amenajarea teritoriului, Comisia pentru mediu și echilibru ecologic și Comisia pentru industrii și servicii au fost sesizate spre dezbatere în fond, în procedură de urgență, cu proiectul de Lege privind aprobarea Ordonanţei de urgenţã a Guvernului nr.31/2022 pentru modificarea şi completarea Ordonanţei de urgenţă a Guvernului nr.18/2009 privind creşterea performanţei energetice a blocurilor de locuinţe, trimis cu adresa nr. PLx.228/2022 din 4 mai 2022.

           Senatul în calitate de primă Cameră sesizată a adoptat proiectul de lege în ședința din 2 mai 2022, ca urmare a depășirii termenului de adoptare, potrivit articolului 115 alineatul (5) teza a III-a din Constituția României, republicată.


Camera Deputaților este Cameră decizională, potrivit prevederilor art.75 din Constituția României, republicată și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare. 

La întocmirea prezentului raport comun, comisiile a avut în vedere avizul favorabil al Consiliului Legislativ (nr. 291/23.03.2022) și avizul favorabil al Comisiei juridice, de disciplină și imunități (nr. 4c-13/351/17.05.2022).

Proiectul de lege are ca obiect de reglementare aprobarea Ordonanţei de urgenţã a Guvernului nr.31/2022 pentru modificarea şi completarea Ordonanţei de urgenţă a Guvernului nr.18/2009 privind creşterea performanţei energetice a blocurilor de locuinţe, cu modificările și completările ulterioare. Intervenţiile legislative vizează instituirea unor măsuri care să conducă la creşterea numărului de clădiri renovate energetic cel puţin moderat. Totodată, se urmăreşte eficientizarea Programului naţional multianual privind creşterea performanţei energetice a blocurilor de locuinţe, prin introducerea în lista cheltuielilor eligibile a unor lucrări de intervenţie care să conducă la o renovare, cel puţin moderată, precum şi a cheltuielilor necesare elaborării documentaţiei tehnico-economice.


În conformitate cu prevederile art.62 și 64 din Regulamentul Camerei Deputaților, republicat, cu modificările și completările ulterioare, membrii celor trei comisii au examinat proiectul de lege sus menționat în ședințe separate.

Membrii Comisiei pentru industrii și servicii au examinat proiectul de lege în ședința din 13 septembrie 2022.  
La lucrările comisiei au participat deputaţi conform listei de prezenţă.

Comisia pentru mediu și echilibru ecologic a examinat proiectul de lege în data de 13 septembrie 2022. 
Membrii Comisiei pentru mediu si echilibru ecologic au fost prezenți la sedință conform listei de prezență.

La lucrările comisiei au fost prezenți, în calitate de invitați, doamna deputat Oana-Marciana Özmen  și domnul Marin Țole- secretar de stat în cadrul Ministerului Dezvoltării, Lucrărilor Publice și Administrației.
 Comisia pentru administrație publică și amenajarea teritoriului a examinat proiectul de lege în ședințele din data de 10 mai 2022 și din data de 21 septembrie 2022. 
La lucrările Comisiei au fost prezenți deputaţi conform listelor de prezență.

La dezbaterile care au avut loc a participat, în calitate de invitat, în conformitate cu prevederile art.55 și 56 din Regulamentul Camerei Deputaților, republicat, cu modificările și completările ulterioare, domnul Marin Țole – secretar de stat în cadrul Ministerului Dezvoltării, Lucrărilor Publice și Administrației.

În urma examinării proiectului de Lege şi a opiniilor exprimate, membrii celor trei comisii au hotărât, cu unanimitate de voturi, să propună plenului Camerei Deputaților adoptarea proiectului de lege privind aprobarea Ordonanţei de urgenţã a Guvernului nr.31/2022 pentru modificarea şi completarea Ordonanţei de urgenţă a Guvernului nr.18/2009 privind creşterea performanţei energetice a blocurilor de locuinţe cu amendamente admise prevăzute în anexa care face parte integrantă din prezentul raport comun.

În raport de obiectul şi conţinutul său, proiectul de lege face parte din categoria legilor ordinare.


     PREŞEDINTE                              PREŞEDINTE                          PREŞEDINTE

 Simona                                     George-Cătălin                            Sándor
  BUCURA - OPRESCU                        STÂNGĂ                                 BENDE
	SECRETAR
	               SECRETAR
	  SECRETAR
	

	Radu-Marcel 

TUHUŢ
	                    Ervin 

                 MOLNAR


	Bogdan-Gheorghe           

         TRIF
	

	    Șef serviciu, Cristian BITEA

    Consilier parlamentar, Beatrice DRĂGAN
	    Consilier parlamentar, Andreea NEGULESCU
	Șef birou, Cristina NEICU


	


Anexa

AMENDAMENTE ADMISE

	Nr. crt.
	OUG nr. 31/2022
	Text adoptat tacit de Senat
	Amendamente admise/autor
	Motivare

	1. 
	
	Lege

privind aprobarea Ordonanţei de urgenţă a Guvernului nr.31/2022 pentru modificarea şi completarea Ordonanţei de urgenţă a Guvernului nr.18/2009 privind creşterea performanţei energetice a blocurilor de locuinţe
	Nemodificat
	

	2. 
	
	Articol unic. – Se aprobă Ordonanța de urgență a Guvernului nr. 31 din 25 martie 2022 pentru modificarea și completarea Ordonanței de urgență a Guvernului nr. 18/2009 privind creşterea performanţei energetice a blocurilor de locuinţe, publicată în Monitorul Oficial al României, Partea I, nr. 299 din 28 martie 2022.
	Articol unic. – Se aprobă Ordonanța de urgență a Guvernului nr. 31 din 25 martie 2022 pentru modificarea și completarea Ordonanței de urgență a Guvernului nr. 18/2009 privind creşterea performanţei energetice a blocurilor de locuinţe, publicată în Monitorul Oficial al României, Partea I, nr. 299 din 28 martie 2022, cu următoarea modificare:

Autor: Comisia pentru industrii și servicii
	

	3. 
	ORDONANŢĂ DE URGENŢĂ pentru modificarea şi completarea Ordonanţei de urgenţă a Guvernului nr. 18/2009 privind creşterea performanţei energetice a blocurilor de locuinţe
	
	Nemodificat
	

	4. 
	Art. I - Ordonanţa de urgenţă a Guvernului nr. 18/2009 privind creşterea performanţei energetice a blocurilor de locuinţe, publicată în Monitorul Oficial al României, Partea I, nr. 155 din 12 martie 2009, aprobată cu modificări şi completări prin Legea nr. 158/2011, cu modificările şi completările ulterioare, se modifică şi se completează după cum urmează:
	
	Nemodificat
	

	5. 
	1.Articolul 4 se modifică şi va avea următorul cuprins:

"Art. 4 - (1) Lucrările de intervenţie/Activităţile pentru creşterea performanţei energetice a blocurilor de locuinţe, eligibile în sensul prezentei ordonanţe de urgenţă, sunt:

a) lucrări de reabilitare termică a anvelopei;

b) lucrări de reabilitare termică a sistemului de încălzire;

c) lucrări de reabilitare termică a sistemului de furnizare a apei calde de consum;

d) lucrări de înlocuire a lifturilor sau lucrări de modernizare a lifturilor prin înlocuirea mecanismelor de acţionare electrică a ascensoarelor de persoane, precum şi lucrări de reparare/înlocuire a componentelor mecanice, a cabinei/uşilor de acces, a sistemului de tracţiune, cutiilor de comandă, troliilor, după caz, conform măsurilor prevăzute în raportul tehnic de specialitate;

e) lucrări care au ca scop asigurarea calităţii aerului interior prin montarea/repararea/înlocuirea instalaţiei de ventilare, inclusiv în spaţiile comune, respectiv prevederea de soluţii de ventilare mecanică centralizată sau cu unităţi individuale cu comandă locală sau centralizată, utilizând recuperator de căldură cu performanţă ridicată;

f) lucrări de reabilitare/modernizare a instalaţiilor de iluminat în spaţiile de utilizare comună ale clădirii;

g) montarea de sisteme de management energetic integrat pentru clădiri;

h) alte activităţi care conduc la creşterea performanţei energetice a clădirii;

i) instalarea, după caz, a unor sisteme alternative de producere a energiei din surse regenerabile - panouri solare termice, panouri solare electrice, pompe de căldură şi/sau centrale termice pe biomasă, inclusiv achiziţionarea acestora -, în scopul reducerii consumurilor energetice din surse convenţionale şi a emisiilor de gaze cu efect de seră şi pentru care nu au fost aprobate dosarele de finanţare prin «Programul privind instalarea sistemelor de încălzire care utilizează energie regenerabilă, inclusiv înlocuirea sau completarea sistemelor clasice de încălzire», în temeiul prevederilor Ordonanţei de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare;

j) lucrări de instalare a infrastructurii de cablare, respectiv conducte pentru cabluri electrice, pentru fiecare loc de parcare, care să permită instalarea, într-o etapă ulterioară, a punctelor de reîncărcare a vehiculelor electrice, în conformitate cu prevederile Legii nr. 372/2005 privind performanţa energetică a clădirilor, republicată.

(2) Lucrările de reabilitare termică a anvelopei prevăzute la alin. (1) lit. a) cuprind:

a) izolarea termică a faţadei - parte vitrată, prin înlocuirea tâmplăriei exterioare existente, inclusiv a celei aferente accesului în blocul de locuinţe, cu tâmplărie termoizolantă pentru îmbunătăţirea performanţei energetice a părţii vitrate;

b) izolarea termică a faţadei - parte opacă, inclusiv termo-hidroizolarea terasei, respectiv termoizolarea planşeului peste ultimul nivel în cazul existenţei şarpantei, cu sisteme termoizolante;

c) închiderea balcoanelor şi/sau a logiilor cu tâmplărie termoizolantă, inclusiv izolarea termică a parapeţilor, cu respectarea prevederilor art. 1 alin. (5) şi art. 3 alin. (3) teza a doua;

d) izolarea termică a planşeului peste subsol, în cazul în care prin proiectarea blocului sunt prevăzute apartamente la parter;

e) izolarea termică a planşeelor sau a pereţilor care formează anvelopa clădirii ce delimitează spaţiul încălzit de alte spaţii comune neîncălzite;

f) asigurarea unui nivel ridicat de etanşeitate la aer a anvelopei clădirii, atât prin montarea adecvată a tâmplăriei termoizolante în anvelopa clădirii, cât şi prin aplicarea de tehnologii de reducere a permeabilităţii la aer a elementelor de anvelopă opace, cu asigurarea continuităţii stratului etanş la nivelul anvelopei clădirii.

(3) Lucrările de reabilitare termică a sistemului de încălzire prevăzute la alin. (1) lit. b) cuprind:

a) repararea/refacerea instalaţiei de distribuţie a agentului termic între punctul de racord şi planşeul peste subsol/canal termic, inclusiv izolarea termică a acesteia, în scopul reducerii pierderilor termice şi de agent termic/apă caldă, precum şi montarea robinetelor cu cap termostatic la radiatoare şi a robinetelor de presiune diferenţială la baza coloanelor de încălzire în scopul creşterii eficienţei sistemului de încălzire prin autoreglarea termohidraulică a reţelei;

b) repararea/înlocuirea cazanului şi/sau arzătorului din centrala termică de bloc/scară, în scopul creşterii randamentului şi al reducerii emisiilor de CO2.

(4) Reabilitarea şi modernizarea instalaţiei de distribuţie a agentului termic - încălzire şi apă caldă de consum, parte comună a clădirii tip bloc de locuinţe, includ montarea de robinete cu cap termostatic la radiatoare şi izolarea conductelor din subsol/canalul termic în scopul reducerii pierderilor termice şi de agent termic/apă caldă şi al creşterii eficienţei energetice.

(5) Lucrările prevăzute la alin. (1) lit. e) se referă la:

a) prevederea de soluţii de ventilare naturală sau mecanică prin introducerea dispozitivelor/fantelor/grilelor pentru aerisirea controlată a spaţiilor ocupate şi evitarea apariţiei condensului pe elementele de anvelopă;

b) prevederea de soluţii de ventilare mecanică centralizată sau cu unităţi individuale cu comandă locală sau centralizată, utilizând recuperator de căldură cu performanţă ridicată.

(6) Lucrările prevăzute la alin. (1) lit. f) cuprind:

a) reabilitarea/modernizarea instalaţiei de iluminat prin înlocuirea circuitelor de iluminat deteriorate sau subdimensionate;

b) înlocuirea corpurilor de iluminat fluorescent şi incandescent cu corpuri de iluminat cu eficienţă energetică ridicată şi durată mare de viaţă, inclusiv tehnologie LED;

c) instalarea de corpuri de iluminat cu senzori de mişcare/prezenţă, acolo unde acestea se impun pentru economie de energie.

(7) Montarea de sisteme de management energetic integrat pentru clădiri şi alte activităţi care conduc la creşterea performanţei energetice a clădirii, prevăzute la alin. (1) lit. g) şi h), se referă la:

a) montarea unor sisteme inteligente de contorizare, urmărire şi înregistrare a consumurilor energetice şi/sau, după caz, instalarea unor sisteme de management energetic integrat, precum sisteme de automatizare, control şi/sau monitorizare, care vizează şi fac posibilă economia de energie la nivelul sistemelor tehnice ale clădirii;

b) montarea/înlocuirea echipamentelor de măsurare a consumurilor de energie din clădire pentru energie electrică şi energie termică;

c) realizarea lucrărilor de racordare/branşare/rebranşare a clădirii la sistemul centralizat de producere şi/sau furnizare a energiei termice;

d) realizarea lucrărilor de înlocuire a instalaţiei de încălzire interioară cu distribuţie orizontală la nivelul apartamentelor şi modul de apartament, inclusiv cu reglare şi contorizare inteligentă;

e) implementarea sistemelor de management al consumurilor energetice prin achiziţionarea şi instalarea sistemelor inteligente pentru gestionarea energiei.

(8) Odată cu executarea lucrărilor de intervenţie prevăzute la alin. (1) pot fi eligibile, în sensul prezentei ordonanţe de urgenţă, şi următoarele lucrări conexe, în condiţiile în care acestea se justifică din punct de vedere tehnic în expertiza tehnică şi, după caz, în auditul energetic:

a) repararea elementelor de construcţie ale faţadei care prezintă potenţial pericol de desprindere şi/sau afectează funcţionalitatea blocului de locuinţe;

b) repararea acoperişului tip terasă/şarpantă, inclusiv repararea sistemului de colectare a apelor meteorice de la nivelul terasei, respectiv a sistemului de colectare şi evacuare a apelor meteorice la nivelul învelitoarei tip şarpantă;

c) demontarea instalaţiilor şi a echipamentelor montate aparent pe faţadele/terasa blocului de locuinţe, precum şi remontarea acestora după efectuarea lucrărilor de intervenţie;

d) refacerea finisajelor interioare în zonele de intervenţie;

e) repararea/refacerea canalelor de ventilaţie din apartamente în scopul menţinerii/realizării ventilării naturale a spaţiilor ocupate;

f) realizarea lucrărilor de rebranşare a blocului de locuinţe la sistemul centralizat de producere şi furnizare a energiei termice;

g) montarea echipamentelor de măsurare individuală a consumurilor de energie atât pentru încălzire, cât şi pentru apă caldă de consum;

h) repararea trotuarelor de protecţie, în scopul eliminării infiltraţiilor la infrastructura blocului de locuinţe;

i) repararea/înlocuirea instalaţiei de distribuţie a apei reci şi/sau a colectoarelor de canalizare menajeră şi/sau pluvială din subsolul blocului de locuinţe până la căminul de branşament/de racord, după caz.

(9) Lucrările prevăzute la alin. (8) lit. d)-g) se realizează numai cu acceptul proprietarilor."
	
	Nemodificat
Nemodificat
- La articolul I punctul 1, litera b) a alineatului (2) al articolului 4 se modifică şi va avea următorul cuprins:

Nemodificat
b) izolarea termică a faţadei - parte opacă, inclusiv termo-hidroizolarea terasei, respectiv termoizolarea planşeului peste ultimul nivel în cazul existenţei şarpantei, cu sisteme termoizolante, reabilitarea şarpantei în cazul podurilor neîncălzite;”

Autori: Sándor Bende – UDMR, Oana-Marciana Özmen – PNL,   Ioan Mang – PSD, Bucura-Oprescu Simona – PSD, Alexe Florin-Alexandru - PNL
Nemodificat

Nemodificat

Nemodificat

Nemodificat

Nemodificat

Nemodificat

Nemodificat

Nemodificat

Nemodificat

Nemodificat

Nemodificat


	Dacă nu sunt efectuate lucrările de reabilitare a șarpantei există riscul de infiltrații de aer care conduc la diminuarea consumului de energie.

	6. 
	2.Articolul 5 se modifică şi va avea următorul cuprins:

"Art. 5 - Realizarea lucrărilor de intervenţie prevăzute la art. 4 are ca scop creşterea performanţei energetice a blocurilor de locuinţe, astfel încât nivelul optim din punctul de vedere al costurilor acestor lucrări să se situeze în intervalul nivelurilor de performanţă pentru care analiza cost-beneficiu calculată pe durata normată de funcţionare este pozitivă. Măsurile propuse pentru renovarea energetică trebuie să conducă la o reducere cu minimum 50% a consumului anual specific de energie finală calculat pentru încălzirea spaţiilor, precum şi la o reducere cu minimum 30% a consumului anual de energie primară totală, faţă de valorile calculate înainte de realizarea lucrărilor de intervenţie."
	
	Nemodificat
	

	7. 
	3.După articolul 5 se introduce un nou articol, articolul 51, cu următorul cuprins:

"Art. 51 - Indicatorii de program necesari implementării programelor locale multianuale şi a programului naţional multianual, prevăzute la art. 2 lit. b) şi c), vor fi stabiliţi prin normele metodologice de aplicare a prezentei ordonanţe de urgenţă, în baza valorilor-limită maxime ale consumului specific de energie primară totală, ale emisiilor echivalente de CO2, precum şi ale cerinţelor minime pentru elementele de construcţie care fac parte din anvelopa clădirii, stabilite prin metodologia de calcul al performanţei energetice a clădirilor elaborată conform art. 5 din Legea nr. 372/2005 privind performanţa energetică a clădirilor, republicată."
	
	Nemodificat
	

	8. 
	4.După articolul 131 se introduce un nou articol, articolul 132, cu următorul cuprins:

"Art. 132 - Prin excepţie de la prevederile art. 12 şi 13, finanţarea activităţilor/lucrărilor de intervenţie pentru creşterea performanţei energetice a blocurilor de locuinţe, respectiv realizarea auditului energetic, elaborarea certificatului de performanţă energetică, a expertizei tehnice, proiectarea lucrărilor de intervenţie, verificarea documentaţiilor tehnico-economice pentru autorizare, a proiectelor tehnice şi detaliilor de execuţie de către verificatori de proiecte atestaţi, elaborarea certificatelor de performanţă energetică la finalizarea lucrărilor, inclusiv realizarea lucrărilor de intervenţie, se poate asigura integral din fondurile aferente Planului naţional de redresare şi rezilienţă, în condiţiile stabilite prin documentele procedurale specifice implementării acestuia."
	
	Nemodificat
	

	9. 
	Art. II - În termen de 30 de zile de la data intrării în vigoare a prezentei ordonanţe de urgenţă, Normele metodologice de aplicare a Ordonanţei de urgenţă a Guvernului nr. 18/2009 privind creşterea performanţei energetice a blocurilor de locuinţe, aprobate prin Ordinul ministrului dezvoltării regionale şi locuinţei, al ministrului finanţelor publice şi al viceprim-ministrului, ministrul administraţiei şi internelor, nr. 163/540/23/2009, cu modificările şi completările ulterioare, se vor actualiza în mod corespunzător.
	
	Nemodificat
	

	10. 
	Art. III - Ordonanţa de urgenţă a Guvernului nr. 18/2009 privind creşterea performanţei energetice a blocurilor de locuinţe, publicată în Monitorul Oficial al României, Partea I, nr. 155 din 12 martie 2009, aprobată cu modificări şi completări prin Legea nr. 158/2011, cu modificările şi completările ulterioare, inclusiv cu cele aduse prin prezenta ordonanţă de urgenţă, se va republica în Monitorul Oficial al României, Partea I, după aprobarea acesteia prin lege, dându-se textelor o nouă renumerotare.
	
	Nemodificat

